Diari Oficial de la Generalitat Valenciana


Sumari del DOGV 7512, del 24-04-2015 (2015/3499)

Convocatòria per a la provisió en propietat de dos places d'inspector del cos de la policia local, grup A, subgrup A2, una per promoció interna i una altra per torn lliure.
----------------------------------------------------------------------------------------------------------------------------------------------------------------------------

### Dades del document

Número de DOGV
:   7512

Data del DOGV
:   24-04-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/3499


Data del document
:   16-04-2015

Organisme emissor
:   Ajuntament d'Algemesí

Tipus de document
:   Anunci

Descriptors 

:   * Algemesí
    * concurs administratiu

Convocatòria per a la provisió en propietat de dos places d'inspector del cos de la policia local, grup A, subgrup A2, una per promoció interna i una altra per torn lliure. [2015/3499]  
La Junta de Govern Local, en sessió ordinària realitzada el 18 de març de 2015, i en sessió del 15 d'abril de 2015, adoptà entre altres, l'acord que literalment diu:  
Aprovació de la convocatòria i bases per a la provisió en propietat de dos places d'inspector del cos de la policia local, una per promoció interna i una altra per torn lliure  
Vista l'oferta pública d'ocupació corresponent a l'exercici de l'any 2015, aprovada per Junta Local de Govern de data 11 de febrer de 2015 i publicada en el Butlletí Oficial de la Província de València número 38, de data 25 de febrer de 2015, per a la provisió en propietat de dos places vacants en la plantilla municipal, les característiques de les quals són:  
  
- Inspector del cos de policia local d'Algemesí, escala tècnica, categoria inspector, de l'escala d'administració especial, subescala servicis especials, classe policia local, grup de titulació A, subgrup A2, llocs número 01INS/ET/A2 (torn lliure) i 02INS/ET/A2 (promoció interna).  
  
Examinades les bases de la convocatòria en relació amb la selecció de personal esmentada i de conformitat amb l'article 21.1.g de la Llei 7/1985, de 2 d'abril, reguladora de les bases del règim local, la Junta de Govern Local, en ús de les atribucions conferides per Resolució de l'Alcaldia 1215/2011, de 13 de juny, acorda, per unanimitat:  
  
Primer. Aprovar les bases reguladores de les proves selectives per a la provisió en propietat de les places vacants dalt esmentades i que figuren en l'annex.  
  
Segon. Convocar les proves selectives per a la provisió en propietat de les places dalt esmentades.  
  
Tercer. Publicar el text íntegre de les bases reguladores de les proves selectives en el BOPV, en el Diari Oficial de la Comunitat Valenciana. Un extracte de la convocatòria es publicarà en el Boletín Oficial del Estado, i serà la data d'este anunci la que servirà per al còmput del termini de presentació d'instàncies.  
  
Quart. Publicar en el Boletín Oficial del Estado un extracte de la convocatòria, i serà la data d'este anunci la que servirà per al còmput del termini de presentació d'instàncies.  
  
  
  
ANNEX  
Bases generals per a la provisió en propietat de dos places d'inspector del cos de policia local de l'Ajuntament d'Algemesí, una per mitjà del procediment de promoció interna i una altra per torn lliure  
  
1. Objecte de la convocatòria  
És objecte de les presents bases proveir en propietat dos places d'Inspector del cos de policia local d'Algemesí, escala tècnica, categoria inspector, de l'escala d'administració especial, subescala serveis especials, classe policia local, grup de titulació A, subgrup A2, ?llocs número 01INS/ET/A2 (torn lliure) i 02INS/ET/A2 (promocio interna)) de l'actual RPT- vacants en la plantilla de funcionaris d'este ajuntament, pel sistema selectiu de concurs oposició.  
En el no previst en estes bases caldrà ajustar-se al que disposa la Llei 7/2007, de 12 d'abril, de l'Estatut Bàsic de l'Empleat Públic, Llei 7/1985, de 2 d'abril; Reial Decret Legislatiu 781/86, de 18 d'abril, Reial Decret 896/1991, de 7 de juny; Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana, Decret 88/2001, de 24 d'abril, del Govern Valencia, Orde de l'1 de juny de 2001, de la Conselleria de Justícia i Administracions Públiques de desplegament del Decret 88/2001, de 24 d'abril, del Govern Valencia, per la qual s'aproven les bases i criteris uniformes per a la selecció, promoció i mobilitat de les policies locals de la Comunitat Valenciana, escala tècnica; Orde de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic; Orde de 23 de novembre de 2005, de la Conselleria de Justícia, Interior i Administracions Públiques per la qual s'aprova el barem general per a la valoració dels mèrits en els concursos oposició convocats per a la selecció dels membres dels cossos de policia local de la Comunitat Valenciana i la resta de normes d'aplicació.  
  
  
2. Condicions dels aspirants  
Els aspirants hauran de reunir els següents requisits, referits al dia en què finalitze el termini de presentació de sol·licituds:  
2.1.Torn de promoció interna.  
a) Ser funcionari/ària de carrera de l'Ajuntament d'Algemesí, integrat/da en la subescala de servicis especials, classe policia local i els seus auxiliars, escala bàsica, categoria oficial.  
b) Haver romàs, almenys, dos anys com a funcionari/ària de carrera en la categoria d'oficial de la policia local, en l'Ajuntament d'Algemesí.  
  
c) Estar en possessió d'una titulació d'enginyeria tècnica, diplomatura universitària, arquitectura tècnica, formació professional de tercer grau o equivalent o tindre complides les condicions per a obtindre en la data que finalitze el termini de presentació d'instàncies o haver obtingut la titulació universitària pròpia de seguretat pública i ciències policials, en qualsevol de les universitats de la Comunitat Valenciana, o de qualssevol d'Espanya que oferisquen idèntica formació segons el que preveu la disposició addicional tercera de la Llei 6/1999, de Policies Locals i de Coordinació de les Policies Locals de la Comunitat Valenciana o haver superat el curs d'habilitació de policies locals en el marc de la disposició transitòria primera de la Llei 6/1999 (Resolució de 30 de juny de 2008, de la Direcció General de Seguretat i Protecció Ciutadana (DOCV 5819, 01.08.2008).  
d) No patir malaltia ni cap defecte físic que impedisca el normal exercici de les funcions pròpies de l'escala i categoria a què aspira, d'acord amb els quadros i barems mèdics que es determina en l'annex que acompanya a estes bases.  
e) No haver sigut separat/da, per mitjà d'expedient disciplinari, del servici de l'Estat, de les comunitats autònomes o de les entitats locals, ni trobar-se suspés ni inhabilitat per a l'exercici de funcions públiques.  
  
f) Estar en possessió dels permisos que habiliten per a la conducció de les classes BTP, amb un any d'antiguitat, que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/Kg.  
  
g) Estar en possessió del certificat del grau elemental de coneixements de valencià de la Junta Qualificadora o equivalent. Esta exigència respon al fet de ser Algemesí un municipi valencianoparlant i perquè esta plaça, per les seues funcions, comporta unes relacions amb els usuaris dels serveis on és fonamental el coneixement d'esta llengua, a més, el lloc està catalogat en l'acord del Ple de l'Ajuntament de data 31 de juliol de 2000.  
2.2.Torn lliure:  
a) Tindre la nacionalitat espanyola.  
b) Estar en possessió d'una titulació D'enginyeria tècnica, diplomatura v universitària, arquitectura tècnica, formació professional de tercer grau o equivalent o tindre complides les condicions per a obtindre en la data que finalitze el termini de presentació d'instàncies o haver obtingut la titulació universitària pròpia de seguretat pública i ciències policials, en qualsevol de les universitats de la Comunitat Valenciana, o en qualssevol d'Espanya que oferisquen idèntica formació, segons el que preveu la disposició addicional tercera de la Llei 6/1999, de Policies Locals i de Coordinació de les Policies Locals de la Comunitat Valenciana.  
  
c) No patir malaltia ni cap defecte físic que impedisca l'exercici de les funcions, d'acord amb els quadros i barems d'exclusions mèdiques que es determinen en l'annex que acompanya a estes bases.  
d) Tindre complits 16 anys i no excedir de l'edat màxima de jubilació forçosa, edats ambdues referides al dia que finalitze el termini de presentació d'instàncies.  
e) No haver sigut separat/da, per mitjà d'expedient disciplinari, del servici de l'Estat, de les comunitats autònomes o de les entitats locals, ni trobar-se suspés ni inhabilitat per a l'exercici de funcions públiques.  
  
f) Estar en possessió dels permisos que habiliten per a la conducció de les classes BTP, amb un any d'antiguitat, i que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/Kg.  
  
Els requisits per a ser admés a les proves hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.  
g) Estar en possessió del certificat del grau elemental de coneixements de valencià de la Junta Qualificadora o equivalent. Esta exigència respon al fet de ser Algemesí un municipi valencianoparlant i perquè esta plaça, per les seues funcions, comporta unes relacions amb els usuaris dels serveis on és fonamental el coneixement d'esta llengua; a més, el lloc està catalogat en l'acord del Ple de l'Ajuntament de data 31 de juliol de 2000.  
  
3. Presentació d'instàncies documentació annexa  
Les instàncies per a prendre part en la present convocatòria es dirigiran a l'alcalde president d'este ajuntament, podent utilitzar-se la instància model que facilitarà l'oficina d'atenció al ciutadà (DIAL). Les instàncies es presentaran en el registre general o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, durant el termini de 20 dies naturals, a partir del dia següent al de la publicació de l'extracte d'esta convocatòria en el BOE.  
  
En les instàncies per a prendre part en esta convocatòria, els aspirants hauran de manifestar que reuneixen tots i cada un dels requisits exigits en estes bases i que es comprometen a prestar el preceptiu jurament o promesa. Indicaran, a més, si concorren al torn de promoció interna o al torn lliure, podent optar només a un dels torns convocats, sent motiu d'exclusió la presentació de sol·licituds a diversos torns.  
  
A les instàncies s'acompanyarà:  
- Justificant d'haver ingressat els drets d'examen segons L'ordenança fiscal d'aplicació, detallats a continuació, i es faran efectius mitjançant l'oportuna autoliquidació o bé mitjançant gir postal. El pagament de la taxa es justificarà per mitjà de l'oportú justificant d'haver ingressat els drets d'examen que s'acompanyarà a la de sol·licitud. La falta de la justificació de l'abonament dels drets d'examen determinarà l'exclusió de l'aspirant. Els citats drets d'examen només seran tornats als que no siguen admesos al procediment selectiu, per falta d'algun dels requisits exigits per a prendre part en este:  
  
Tarifa per a l'accés al torn lliure i promoció interna: 20,50 euros.  
- Fotocòpia del document nacional d'identitat.  
La documentació que hauran d'aportar els aspirants per a acreditar que compleixen els requisits exigits en la convocatòria i la relativa als mèrits al·legats es farà per mitjà de l'original o la fotocòpia compulsada o confrontada.  
Junt amb el resultat de l'últim exercici de la fase oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs, i els citarà perquè en el termini de 10 dies hàbils presenten la documentació acreditativa dels mèrits i experiència previstos en la convocatòria referits a la data de terminació del termini de presentació d'instàncies. La documentació serà tornada als aspirants que no siguen seleccionats, una vegada ferma la resolució del procés de selecció, per mitjà de diligència de desglossament de la qual quedarà una fotocòpia en l'expedient.  
  
  
4. Admissió d'aspirants  
Per a ser admesos a les proves selectives, bastarà que els aspirants presenten en les seues instàncies que reuneixen totes i cada una de les condicions exigides en estes bases, referides a la data de finalització del termini de presentació d'instàncies, i que hagen abonat els drets d'examen.  
Expirat el termini de presentació d'instàncies, mitjançant una resolució de l'Alcaldia, s'aprovarà la llista provisional d'aspirants admesos i exclosos. La dita resolució es publicarà en el BOP, en el tauler d'anuncis de l'ajuntament i en la seua pàgina web, i es concedirà un termini de 10 dies perquè es puguen formular reclamacions o esmenar els defectes que hagen motivat l'exclusió. No obstant això, els errors de fet podran esmenar-se en qualsevol moment, d'ofici o a petició de l'interessat.  
  
Conclòs el dit termini, sense que es formule cap reclamació, s'entendran definitives les dites llistes, i l'Alcaldia resoldrà les reclamacions presentades.  
En la resolució per la qual s'aproven les llistes es determinarà el lloc, data i hora de la celebració del primer exercici de la fase d'oposició.  
Amb la resolució aprovatòria de la llista definitiva podran els interessats interposar recurs contenciós administratiu, en els termes de la vigent Llei reguladora de la jurisdicció contenciosa administrativa, previ, si és el cas, el recurs potestatiu de reposició previst en l'article 116 de la Llei 30/1992, de 26 de novembre.  
  
5. Tribunal qualificador  
Els òrgans de selecció seran col·legiats i la seua composició haurà d'ajustar-se als principis d'imparcialitat i professionalitat dels seus membres. El personal d'elecció o de designació política, els funcionaris interins i el personal eventual no podran formar part dels òrgans de selecció. La pertinença als òrgans de selecció serà sempre a títol individual, i no es podrà actuar en representació o per compte de ningú.  
  
Composició: la composició dels tribunals de selecció de personal funcionari serà predominantment tècnica i els seus membres hauran de posseir una titulació igual o superior a la requerida per als llocs de treball que s'han de proveir i pertànyer al mateix grup o grups superiors. Junt amb els membres titulars del tribunal qualificador es designaran els seus suplents.  
El tribunal qualificador estarà compost pels següents membres, tots ells amb veu i vot:  
President o presidenta: una persona funcionària de carrera d'igual o superior categoria a la plaça que es convoca, designada pel president de la corporació.  
Secretari o secretària: el o la de la corporació o un altre funcionari designat per la presidència de la corporació, que actuarà a més com a vocal.  
Vocals:  
- Un vocal designat per la direcció general de la Generalitat Valenciana competent en matèria de policia local.  
- Un vocal designat per la direcció general de la Generalitat Valenciana competent en matèria d'administració local.  
- El cap del cos de la policia d'Algemesí o un altre funcionari designat per la presidència de la corporació.  
- Dos funcionaris de carrera pertanyents a cossos de policia local de la Comunitat Valenciana de categoria igual o superior a la qual es convoca, designats per la presidència de la corporació.  
El tribunal que jutge les proves del torn de promoció interna serà el mateix que intervinga en el torn d'accés lliure.  
Per al millor compliment de la seua missió els tribunals de selecció podran sol·licitar i obtindre l'assessorament d'especialistes en aquelles proves que ho estimen necessari o convenient quan les característiques o la dificultat de les proves així ho requerisquen, i que es limitaran a l'exercici de les seues respectives especialitats i col·laboraran amb els tribunals amb base exclusivament a estes i tindran veu però no vot.  
  
La designació nominativa dels especialistes, que seran nomenats per l'alcalde president, es publicarà igualment junt amb la composició del tribunal de selecció.  
Abstenció i recusació: els tribunals de selecció tindran la consideració d'òrgans col·legiats de l'Administració i com tals estaran sotmesos a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC) i a les causes generals d'abstenció i recusació contingudes en l'esmentada Llei. El personal que assessore estarà així mateix sotmés a les causes de recusació i abstenció establides en el paràgraf anterior.  
Quan concórrega en els membres del tribunal de selecció o assessors alguna de les circumstàncies de l'article 28 de la LRJAP-PAC, s'abstindran d'intervenir-hi i notificaran esta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada llei.  
Constitució i actuació: els tribunals de selecció no podran constituir-se ni actuar sense l'assistència de la meitat almenys dels seus integrants titulars o suplents, indistintament i en tot cas deuran comptar amb la presència del seu president o presidenta i secretari o secretària.  
Així mateix estaran facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut orde en estes en tot el no previst en les bases de la convocatòria i per a l'adequada interpretació de les bases generals i específiques de la convocatòria.  
Les resolucions del tribunal de selecció vinculen l'Administració municipal, que només podrà revisar-les pel procediment establit en els articles 102 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra les resolucions i actes dels tribunals de selecció, així com contra els seus actes de tràmit que impedisquen continuar el procediment o produïsquen indefensió podrà interposar-se recurs d'alçada davant de l'autoritat que els va nomenar.  
Actes dels tribunals de selecció: el secretari o la secretària del tribunal de selecció alçarà acta de totes les seues sessions tant de constitució com de celebració d'exercicis, com de la correcció i avaluació d'estos així com de la deliberació dels assumptes de la seua competència, on es faran constar també les qualificacions dels exercicis, les incidències i votacions que es produïsquen.  
  
Les actes hauran de ser aprovades i subscrites per tots els membres del tribunal de selecció, en la següent sessió i en tot cas, en el termini de cinc dies des de la finalització del procediment de selecció. Es facilitarà una còpia d'estes als membres del tribunal.  
Les actes, numerades i rubricades, constituiran l'expedient que mostrarà el procediment selectiu dut a terme.  
Una vegada finalitzat el procediment selectiu es remetrà pel secretari o per la secretària del tribunal a la Secció de Recursos Humans l'expedient degudament ordenat i foliat junt amb tota la documentació de les proves realitzades.  
Indemnitzacions per raó de servici: els membres del tribunal, i també els possibles assessors especialistes, percebran les indemnitzacions que per raons del servici tinguen establides en el Reial Decret 462/2002, de 24 de maig, sobre indemnitzacions per raó del servici, i tindrà la categoria segona prevista en l'annex IV del citat reial decret.  
  
  
6. Començament i desenrotllament del procés selectiu  
Les presents bases, una vegada aprovades, es publicaran íntegres en el BOPV i en el DOCV. L'anunci extractat de la convocatòria es publicarà en el BOE; es comunicarà el seu text íntegre a l'Institut Valencià de Seguretat Pública i Emergències (IVASPE) de la Generalitat Valenciana, en els termes establerts en la legislació de règim local i de coordinació de les policies locals de la Comunitat Valenciana.  
El primer exercici donarà començament en la data que s'anunciarà en el decret pel qual s'aprova la llista definitiva d'aspirants. L'orde d'actuació dels opositors s'iniciarà per l'orde alfabètic de cognoms i nom, aplicant la Resolució de 5 de febrer de 2015 (BOE 36, 11 de febrer), per la qual es fa públic el resultat del sorteig a què es refereix el Reglament general d'ingrés del personal al servici de l'administració de l'Estat, i s'iniciarà per aquells el primer cognom dels quals comence per la lletra J.  
Els aspirants seran convocats en crida única, excepte casos de força major, degudament justificats i apreciats lliurement pel tribunal. La no-presentació d'un aspirant en el moment de ser cridat a qualsevol de les proves obligatòries determinarà automàticament el decaïment del seu dret a participar en el procés selectiu, per la qual cosa quedarà exclòs d'este.  
El tribunal podrà requerir als aspirants, en qualsevol moment, perquè acrediten la seua identitat, i amb este fi hauran d'anar proveïts del document nacional d'identitat.  
Una vegada començades les proves no serà necessària la publicació dels successius anuncis de celebració dels restants exercicis en el BOPV i DOCV, bastant la seua publicació en els taulers d'anuncis de l'ajuntament, amb 12 hores d'antelació mínima del començament d'estes, si es tracta del mateix exercici, o de 48 hores, si es tracta d'un nou exercici.  
  
Finalitzada la fase d'oposició, a la puntuació obtinguda se sumarà, si és el cas, la resultant de la fase de concurs.  
  
7. Procediment de selecció  
7.1 Fase oposició.  
7.1.1. Prova psicotècnica, per al torn de promoció interna i per al torn lliure. Consistirà a superar els exercicis o proves psicotècniques aptitudinals i de personalitat i s'ajustarà al contingut de l'annex II d'estes bases. La qualificació d'este exercici serà apte o no apte.  
  
D'acord amb el que estableix l'apartat A.1 de l'annex de l'Orde de l'1 de juny de 2001, de la Conselleria de Justícia i Administracions Publiques, la superació de les proves psicotècniques en els municipis de la Comunitat Valenciana, expressament homologades per l'Institut Valencià de Seguretat Pública i Emergències (IVASPE), tindran una validesa de sis mesos des de la seua realització, i eximirà durant este període l'aspirant de tornar a realitzar-les.  
7.1.2. Proves d'aptitud física, per al torn de promoció interna i per al torn lliure.  
Els aspirants hauran d'aportar original del certificat mèdic oficial en què es faça constar expressament la seua capacitat per a concórrer a les proves físiques en el moment de la seua celebració i haurà d'estar datat amb una antiguitat inferior a tres mesos a comptar del dia de celebració de les dites proves.  
Consistiran a superar les proves d'aptitud física que posen de manifest la capacitat per a l'exercici del lloc de treball el contingut i les marques mínimes de les quals s'especifiquen en l'annex IV d'estes bases.  
La qualificació d'este exercici serà d'apte o no apte, havent de superar com a mínim dos de les proves per a ser declarat apte.  
La superació d'esta prova tindrà una validesa de quatre anys des de la seua realització, amb independència de l'edat de l'aspirant, quedant exempts de realitzar-la aquells que, en el dit període, l'hagen superada.  
  
7.1.3. Qüestionari de cultura policial, per als torns de promoció interna i lliure.  
Consistirà a contestar correctament, per escrit, un qüestionari de100 preguntes com mínim, i 125 preguntes com màxim, amb quatre respostes alternatives, només una d'elles certa, sobre els temes que constitueixen el temari que s'inclou en l'annex V d'estes bases, en un temps màxim de dos hores i mínim d'una hora i 30 minuts, que determinarà el tribunal qualificador. S'establiran procediments de penalització de respostes errònies.  
La correcció d'este test es realitzarà tenint en compte la fórmula següent:  
  
A- [E/(n-l)] x 10 %  
N   
  
  
R= Resultat  
A = Encerts  
E Errors  
n= Nombre de respostes alternatives  
N = Nombre de preguntes del qüestionari.  
  
La qualificació d'este exercici serà de 0 a 10 punts havent d'obtindre's un mínim de 5 punts per a superar-lo.  
7.1.4. Coneixement del valencià, per als torns de promoció interna i lliure. Consistirà a traduir del valencià al castellà i viceversa un text proposat per el tribunal. La duració d'este exercici serà de 30 minuts. Este exercici es qualificarà de 0 a 4 punts a raó de 2 punts com a màxim cadascuna de les traduccions i serà obligatori i no eliminatori.  
7.1.5. Desenrotllament del temari, per als torns de promoció interna i lliure.  
1r.Tema de composició, per als torns de promoció interna i lliure.  
  
Consistirà en el desenrotllament d'un tema d'actualitat i coneixement general relacionat amb els epígrafs del temari inclòs en l'Annex V d'estes bases, triat per el Tribunal, l'extensió dels quals no podrà ser inferior a tres folis ni excedir cinc, a una sola cara, i en un temps no superior a 1 hora i 30 minuts, a fi de valorar la lògica de l'exposició. El dit exercici, a elecció del Tribunal, podrà ser llegit en sessió pública per l'aspirant.  
La qualificació d'este exercici serà de 0 a 10 punts, i per a superar l'exercici s'haurà d'obtindre un mínim de 5 punts.  
2n. Desenrotllament del temari, per als torns de promoció interna i lliure.  
Consistirà a desenrotllar per escrit durant un temps màxim de dos hores, dos temes triats per l'aspirant de quatre extrets per sorteig d'entre els que componen el temari que s'inclou en l'annex V d'estes bases. Els dits temes seran llegits en sessió pública davant del tribunal, que podrà formular les preguntes o aclariments que sobre estos jutge oportunes.  
  
Es valorarà la claredat d'idees, la facilitat d'expressió i el coneixement sobre els temes exposats.  
La qualificació d'este exercici serà de 0 a 10 punts. I per a superar l'exercici s'haurà d'obtindre un mínim de 5 punts.  
3r. Supòsit policial, per als torns de promoció interna i lliure.  
Consistirà en la realització d'una prova pràctica, amb una duració mínima d'una hora, que fixarà el tribunal abans de la realització de l'exercici, que versarà sobre planificació, redacció, desenrotllament i exposició escrita d'un supòsit policial sobre les activitats, funcions i servicis propis de l'ocupació a què s'opta. Es valorarà el desenrotllament i exposició de totes les actuacions i mesures policials que han d'adoptar-se en matèria de distribució de personal, mitjans materials, seguretat ciutadana i vial, i actuacions complementàries, i altres que siguen necessàries per a la realització del supòsit.  
Es podran acompanyar o fixar sobre plànol que aporte el tribunal totes les dades gràfiques o representatives de les actuacions policials, o de distribució de mitjans, que servisquen per a la seua millor resolució.  
La qualificació d'este exercici serà de 0 a 10 punts havent d'obtindre's un mínim de 5 punts per a superar-lo.  
La valoració dels exercicis de desenrotllament del temari s'efectuarà per mitjà de l'obtenció de la mitjana aritmètica de cada un dels membres del tribunal de selecció, havent de rebutjar-se a estos efectes totes les puntuacions màximes i mínimes quan entre elles existisca una diferència de 4 punts o més, servint, si és el cas, com a punt de referència la puntuació màxima obtinguda.  
7.1.6. Reconeixement mèdic. Per als torns de promoció interna i lliure.   
Consistirà a superar un reconeixement mèdic pels aspirants que hagen superat fins a eixe moment totes les proves previstes en este procés, d'acord amb el quadre d'exclusions mèdiques contingut en l'annex III d'estes bases, i s'ajustarà al contingut de l'annex II de l'Orde de 23 de novembre de 2005, de la Conselleria de Justícia, Interior i Administració Pública (DOGV 5148, 2 de desembre de 2005). Ho avaluaran els servicis mèdics que designe la corporació, integrant-se un metge en el tribunal com a assessor especialista.  
7.2. Fase de concurs, per al torn de promoció interna i torn lliure.  
  
Finalitzada la fase d'oposició, es valoraran els mèrits aportats pels aspirants que hagen accedit per mitjà del torn de promoció interna i torn lliure i que l'hagen superada, d'acord amb el barem de mèrits que figura en l'annex Vl corresponent d'estes bases.  
La puntuació obtinguda en la fase de concurs se sumarà a l'obtinguda en la fase d'oposició.  
  
8. Relació d'aprovats i resolució d'empats  
Acabada la qualificació dels aspirants, el tribunal publicarà la relació d'aprovats per orde de puntuació, no podent sobrepassar estos el nombre de places convocades i les que s'agregaren durant el transcurs de l'oposició, sense perjuí del que estableix el Reglament general d'ingrés del personal al servici de l'Administració de l'Estat.  
En cas d'empat en les puntuacions finals, es col·locarà per davant aquell aspirant que haguera obtingut major puntuació en la fase d'oposició; si no fóra possible el desempat caldrà ajustar-se a la puntuació obtinguda successivament en els exercicis esmentats en els epígrafs 7.1.5,1r, 7.1.5.2n 7.1.5.3r. Si persistix l'empat en la fase d'oposició, de conformitat amb l'article 3 de l'Orde de 23 de novembre de 2005, s'adjudicarà la plaça al concursant que haja obtingut major puntuació en l'apartat de formació; si la dita puntuació fóra també igual, caldrà ajustar-se a l'obtinguda en antiguitat i grau; si persistix l'empat, s'acudirà als mèrits específics. Si es manté així i tot l'empat, es procedirà a l'adjudicació per sorteig.  
  
9. Presentació de documents  
Els aspirants proposats pel tribunal hauran de presentar davant de l'ajuntament, en el termini màxim de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en estes bases, i que no hagueren sigut aportats amb anterioritat. Els aspirants que tinguen la condició de funcionari de carrera de l'Ajuntament d'Algemesí quedaran exempts de justificar documentalment les condicions generals que ja consten acreditades per a obtindre el seu anterior nomenament. En tot cas, hauran de presentar original o còpia compulsada del seu nomenament com a funcionari de carrera i títol acadèmic exigit. Si dins del termini indicat, i excepte cas de força major, no presentaren l'anterior documentació, no podran ser nomenats funcionaris, i s'invalidarà l'actuació respecte d'estos, i la nul·litat subsegüent dels actes del tribunal respecte a estos, sense perjuí de la responsabilitat en què pogueren haver incorregut, si és el cas. En el cas que els aspirants siguen exclosos per no presentar la documentació requerida, o per falsedat d'esta, el tribunal podrà proposar el nomenament del següent candidat per orde de puntuació en substitució de l'exclòs.  
  
  
10. Curs selectiu  
El tribunal formularà proposta al president de la corporació dels aspirants que, havent superat les proves selectives, i prèvia la presentació de la documentació exigida en estes bases, haja de realitzar el curs de capacitació de contingut teoricopràctic, i de caràcter selectiu, en l'Institut Valencià de Seguretat Pública i Emergències (IVASPE).  
  
Els aspirants proposats s'incorporaran a l'IVASPE per a realitzar el primer curs que es convoque. La qualificació d'este correspondrà a l'IVASPE.  
Superat el curs teoricopràctic, l'IVASPE formularà proposta de nomenament, si és el cas, a l'Alcaldia, amb indicació de la puntuació o qualificacions obtingudes, a l'efecte del seu nomenament. En el supòsit que els aspirants no superen el curs selectiu, l'IVASPE comunicarà esta circumstància a l'Alcaldia, podent incorporar-se al curs immediatament posterior. Si no superen este curs quedaran decaiguts en el seu dret a participar en el procés selectiu instat, que s'entendrà acabat a l'efecte de poder convocar de nou la plaça o les places no cobertes. Per a la realització del curs teoricopràctic, els aspirants seran nomenats funcionaris en pràctiques i percebran a càrrec de l'ajuntament les retribucions que corresponguen d'acord amb les normes d'aplicació.  
  
  
11. Nomenament  
Finalitzat el curs teoricopràctic, l'IVASPE comunicarà a l'òrgan competent de la corporació local, la relació dels aspirants que l'hagen superat, amb indicació de la qualificació obtinguda a l'efecte del seu nomenament com a funcionaris de carrera.  
  
Igualment comunicarà la relació dels aspirants que no hagen superat el curs teoricopràctic. Els nomenaments hauran d'efectuar-se en el termini màxim de 15 dies, comptats des de la comunicació de l'IVASPE.  
  
Efectuada l'anterior comunicació per l'IVASPE i no formalitzat el nomenament en el termini assenyalat en el paràgraf anterior, l'ajuntament abonarà a l'aspirant la totalitat de les retribucions corresponents al lloc de treball a què aspira.  
Els aspirants que no superen el curs teoricopràctic de selecció i formació podran incorporar-se al curs immediatament posterior. No obstant això, cessaran com a funcionaris en pràctiques, i podran ser nomenats de nou quan s'incorporen al següent curs. Si no superen este segon, quedaran definitivament decaiguts en el seu dret a participar en el procés de selecció instat.  
  
12. Incidències  
El tribunal queda facultat per a resoldre els dubtes que es presenten, interpretar les bases d'esta convocatòria i prendre els acords necessaris per al bon orde del procés selectiu.  
  
13. Recursos  
La convocatòria, les seues bases i tots els actes administratius que es deriven d'esta i de les actuacions del tribunal, podran ser impugnats pels interessats en els casos i en les formes previstes en la Llei 30/1992, de Règim Jurídic de les Administracions Públiques i del Procediment Administratiu Comú, a partir del moment de la seua publicació i del de la convocatòria.  
  
14. Publicació  
Les presents bases es publicaran íntegrament en el BOPV i un extracte en el DOCV i l'anunci de la convocatòria en extracte en el BOE; es comunicarà el seu text íntegre a l'IVASPE, en els termes establits en la legislació de règim local i de coordinació de la policia local de la Comunitat Valenciana.  
  
  
ANNEX I  
Model de sol·licitud  
  
Inspector de la policia local  
(Nom i cognoms) ..., amb DNI - i domicili a - de la localitat de - i telèfon ...  
EXPOSA:  
Que tenint coneixement de la convocatòria del procediment per a la selecció de dos places d'inspector de la policia local, una per mitjà del sistema de promoció interna i una altra per mitjà de torn lliure, i considerant que reunisc tots i cada un dels requisits que en esta s'exigeixen,  
  
SOL·LICITA:  
Que donant per presentada esta instància i previs els tràmits i comprovacions que estimen oportuns, ser admés/a a l'esmentat procediment per mitjà del sistema de (indiqueu per mitjà d'una aspa el procediment a què sol·licita ser admés)  
 Promoció interna  
 Torn lliure  
Documents adjunts:  
- Justificant d'haver ingressat els drets d'examen.  
- Fotocòpia del DNI.  
D'acord amb el que estableixen els articles 27 i 28 de la Llei 11/2007, de 22 de juny, d'Accés Electrònic dels Ciutadans als Serveis Públics, i els articles 45 i 59 de la Llei 30/1992, de 26 de novembre, consentisc i autoritze l'Ajuntament d'Algemesí per a la utilització del següent correu electrònic com a mitjà preferent per a la pràctica de les notificacions i/o comunicacions que se m'hagen de remetre en relació a:  
  
 Este procediment  
 Este i futurs procediments  
Correu electrònic: ...  
  
Firma:  
  
Algemesí, ... de ... de 20 ...  
  
ALCALDE PRESIDENT DE L'AJUNTAMENT D'ALGEMESÍ  
  
Les dades de caràcter personal contingudes en l'imprès podran ser incloses en un fitxer per al seu tractament per l'Ajuntament d'Algemesí, com a titular responsable d'este, en l'ús de les funcions pròpies que té atribuïdes i en l'àmbit de les seues competències. Així mateix, se li informa de la possibilitat d'exercir els drets d'accés, rectificació, cancel·lació i oposició, tot això de conformitat amb el que disposa l'article 5 de la Llei Orgànica 15/1999, de 13 de desembre, de Protecció de Dades de Caràcter Personal (BOE 298, 14.12.1999).  
ANNEX II  
Proves psicotècniques  
  
El contingut de les psicotècniques és l'establit en l'Orde de 23 de novembre de 2005, de la Conselleria de Justícia, Interior i Administració Pública (DOGV 5148, 02.12.2005).  
  
  
  
ANNEX III  
Reconeixement mèdic  
  
El contingut de la prova de reconeixement mèdic és l'establit en l'Orde de 23 de novembre de 2005, de la Conselleria de Justícia, Interior i Administració Pública (DOGV 5148, 02.12.2005).  
  
  
  
ANNEX IV  
Proves físiques  
  
De caràcter obligatori i eliminatori. Consistiran a superar proves d'aptitud física que posen de manifest la capacitat per a l'exercici del lloc de treball el contingut i les marques mínimes de les quals seran, almenys, les següents i segons el quadro d'edats:  
  
Barem d'edats masculí:  
  
Quadre d'edats Proves   
  
 1 2 3  
Fins a 30 anys 4Ž20ŽŽ 3,75 m 60ŽŽ  
De 31 a 35 anys 4Ž50ŽŽ 3,50m 1Ž10ŽŽ  
De 36 a 40 anys 5Ž30ŽŽ 3,25m 1Ž25ŽŽ  
De 41 a 45 anys 10Ž 3,00m 1Ž30ŽŽ  
De 46 a 50 anys 11 2,75m 1Ž40ŽŽ  
Més de 50 anys 12Ž Ž2,40m 1,55ŽŽ  
  
  
  
Barem d'edats femení:  
  
Quadre d'edats Proves   
  
 1 2 3  
Fins a 30 anys 4Ž50ŽŽ 3,10 m 1Ž10ŽŽ  
De 31 a 35 anys 5Ž20ŽŽ 2,90m 1Ž20ŽŽ  
De 36 a 40 anys 6Ž00ŽŽ 2,70m 1Ž35ŽŽ  
De 41 a 45 anys 11Ž 2,50m 1Ž45ŽŽ  
De 46 a 50 anys 12Ž 2,30m 1Ž55ŽŽ  
Més de 50 anys 13Ž 2,10m 2Ž10ŽŽ  
  
  
  
Proves:  
1. Carrera de resistència 1.000 metres.  
2. Salt de longitud amb carrera.  
3. Natació 50 metres.  
La qualificació d'este exercici serà d'apte o no apte, havent de superar com a mínim dos de les tres proves per a ser declarat apte.  
La superació d'esta prova tindrà una validesa de quatre anys des de la seua realització fins al dia de finalització del termini de presentació d'instàncies, amb independència de l'edat de l'aspirant, i quedaran exempts de realitzar-la aquells que, en el dit període, l'hagen superada.  
  
La valoració de les proves d'aptitud físiques en les proves de salt es realitzarà mesurant la distància efectiva.  
  
  
  
  
ANNEX V  
Temari  
  
Dret constitucional  
Tema 1. La Constitució Espanyola de 1978. Estructura. Principis fonamentals. Organització política de l'Estat espanyol. Classe i forma d'estat. Reforma de la constitució.  
Tema 2. La monarquia parlamentària. La Corona: funcions constitucionals del rei. Successió i regència. La ratificació, Les Corts Generals: les càmeres. Composició, atribucions i funcionament. La funció legislativa. Relacions entre les Corts Generals i el govern.  
Tema 3. El poder executiu. El govern. Composició. Funcions. La potestat reglamentària. El poder judicial. Estructura, organització i funcionament dels tribunals en el sistema espanyol.  
Tema 4. Els drets i deures reconeguts en la Constitució. Procediments de garantia i protecció. El Tribunal Constitucional i el Defensor del Poble. La suspensió dels drets i llibertats.  
Tema 5. Els drets humans, instruments de reconeixement i protecció dels drets humans. La funció policial en relació amb el respecte i l'assegurament dels drets humans.  
Tema 6. L'organització territorial espanyola. Les comunitats autònomes. Els estatuts d'autonomia. Òrgans i competències.  
Tema 7. Les administracions públiques en la Constitució. L'administració pública estatal i autonòmica. Competències i autonomia. Relacions. El ciutadà i l'Administració.  
Tema 8. La hisenda pública i l'administració tributària. El ciutadà i l'administració tributària.  
Tema 9. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les altres institucions que componen la Generalitat Valenciana. Competències. Administració de justícia.  
Tema 10. La Unió Europea. Institucions de la Unió Europea. L'ordenament jurídic de la Unió Europea. La recepció, aplicació i control del dret comunitari europeu a Espanya.  
  
Dret administratiu  
Tema 11. El dret administratiu. Fonts. Normes no parlamentàries amb rang de llei. El reglament.  
Tema 12. L'acte administratiu. Requisits dels actes administratius. El procediment administratiu. Principis. Drets i deures dels ciutadans. Fases del procediment. Actes presumptes. El concepte d'interessat.  
  
Tema 13. La revisió administrativa dels actes administratius. Procediments i límits de la revisió. Els recursos administratius. La revisió jurisdiccional dels actes administratius. El recurs contenciós administratiu.  
Tema 14. L'administració local. El municipi. Elements. Territori. Població. Competències i autonomia, Béns i servicis municipals.  
  
Tema 15. E,l municipi. Òrgans unipersonals de govern. L'alcalde. Els tinents d'alcalde Els regidors.  
Tema 16. Òrgans col·legiats de govern. El Ple de l'ajuntament. La Comissió de Govern. Òrgans consultius i participatius.Les comissions informatives. Les juntes de districte.  
Tema 17. La funció pública. El personal al servici de l'administració local. Concepte i classes. Organització de la funció pública local. Adquisició i pèrdua de la condició de funcionari.  
Tema 18. La responsabilitat del personal al servici de les administracions públiques. Règim disciplinari i procediment sancionador dels funcionaris públics en general.  
Policia administrativa. Bans i ordenances municipals  
Tema 19. La potestat reglamentària dels ajuntaments. Les ordenances municipals. Els bans d'Alcaldia. Concepte i classes. Infraccions. Potestat sancionadora. Procediment sancionador administratiu.  
  
Tema 20. Les competències municipals en matèria de protecció del medi ambient. Protecció civil. Activitats molestes, insalubres, nocives i perilloses. Les llicències d'usos i activitats.  
Tema 21. Normes d'utilització de les vies públiques. revetla, guals, tendals, instal·lació de taules i cadires, i contenidors, grues i material de construcció: òrgan competent per a la seua autorització. Sancions. Venda ambulant. Modalitats de venda ambulant. Requisits.  
Tema 22. Normes reguladores d'autotaxis i autoturismes. Documentació necessària d'estos vehicles, requisits, tarifes, competència. Focs artificials, classes d'artificis pirotècnics. Muntatge d'espectacles. Distància dels focs i protecció personal. Mendicitat. Regulació legal.  
  
Tema 23. L'activitat urbanística. Requisits. Competències municipals en matèria d'escolarització.  
Policia local  
Tema 24. La seguretat ciutadana. Les forces i cossos de seguretat. Autoritats competents. La col·laboració i coordinació entre les forces i cossos de seguretat.  
Tema 25. La policia local. Missions i objectius. Funcions. Policia administrativa i policia judicial.  
Tema 26. El binomi policia local-ciutadà. Principis bàsics i normes d'actuació. Suports ètics.  
Tema 27. Ordenament legislatiu de la policia local, estructura orgànica i funcional. Règim estatutari. Drets i deures de les policies locals. Règim disciplinari dels funcionaris de policia local.  
  
Tema 28. La Llei de Coordinació de Policia Local de la Comunitat Valenciana. La coordinació de les policies locals, instruments de coordinació. Estructura i organització. Selecció, promoció i mobilitat de les policies locals de la Comunitat Valenciana.  
Tema 29. L'Institut Valencià de Seguretat Pública. Regulació legal. Fins i funcions. La formació de les policies locals. Les diferents activitats de formació: cursos selectius bàsics, de capacitació i integració d'auxiliars de policia local. El registre de policies locals.  
  
Dret penal  
Tema 30. El Codi Penal. Concepte d'infracció penal: delicte i falta. Les persones responsables criminalment dels delictes i les faltes. Les circumstàncies que modifiquen la responsabilitat penal.  
Tema 31. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.  
Tema 32. Delictes contra la llibertat sexual: agressions i abusos sexuals; l'acaçament sexual; exhibicionisme i provocació sexual; delictes relatius a la prostitució.  
Tema 33. L'omissió del deure de socors. Delictes contra la intimitat, el dret a la pròpia imatge i la inviolabilitat del domicili.  
Tema 34. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles.  
Tema 35. Delictes contra l'administració pública: prevaricació i altres comportaments injustos; abandó de destí i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets.  
Tema 36. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
  
Tema 37. Delictes sobre l'ordenació del territori, el patrimoni històric, els recursos naturals i el medi ambient, i la protecció de la flora i fauna.  
Tema 38. Delictes contra la salut pública. Delictes contra la seguretat viària, infraccions a les disposicions sobre trànsit i seguretat viària constitutives de delicte.  
Tema 39. Faltes contra les persones. Faltes contra el patrimoni. Faltes contra els interessos generals. Faltes contra l'orde públic.  
  
Dret processal  
Tema 40. El procés penal. Concepte, objecte i característiques. Formes d'iniciació. Denúncia i querella. El dret de defensa. L'assistència d'advocat. El tractament de presos i detinguts. El procediment d'habeas corpus.  
Tema 41. La policia judicial. La policia local com a policia judicial. Diligències d'investigació. La identificació. Entrades i escorcolls en llocs tancats. Detenció i detenció il·legal.  
Tema 42. Presó provisional i llibertat provisional. La fiança. Recursos contra les resolucions dels jutges d'instrucció o contra les dels tribunals superiors de justícia. Revisió. L'embargament.  
Tema 43. L'atestat policial. Subjectes de l'atestat. L'instructor. L'objecte de l'atestat. Altres diligències policials.  
Policia de tràfic i circulació  
Tema 44. La Llei de Bases sobre Tràfic, Circulació de Vehicles de Motor i Seguretat ViaI. Text articulat de la Llei sobre Tràfic, Circulació de Vehícles de Motor i Seguretat Viària. Les competències en matèria de trànsit i seguretat vial.  
Tema 45. Usuaris i conductors. Obres i activitats prohibides en matèria de trànsit i seguretat vial. Normes de circulació de vehicles. Altres normes de circulació. Senyalització.  
Tema 46. Autoritzacions administratives per a conduir. Autoritzacions relatives a vehicles. Anul·lació, revocació i intervenció d'autoritzacions.  
Tema 47. Infraccions i sancions. Mesures cautelars. La responsabilitat derivada de les anteriors infraccions. Procediment sancionador. Recursos. Execució de les sancions.  
Tema 48. Matriculació de vehicles. Reforma en els vehicles. Ciclomotors. Vehicles especials. Vehicles històrics. Dispositius de limitació de velocitat. L'inspecció tècnica de vehicles. Responsabilitat civil i l'assegurança obligatòria en els vehicles de motor.  
Tema 49. El transport. Servici públic de viatgers i servici públic de mercaderies o mixtos. El servici privat. Mercaderies perilloses. Condicions tècniques de transport i altres requisits principals. Reglament nacional de servicis urbans i interurbans de transport d'automòbils lleugers. El transport escolar.  
Tema 50. Els accidents de tràfic: concepte i consideracions prèvies. Les seues causes. Classes i fases.  
Tema 51. Alcoholèmia. Concepte d'alcoholèmia, taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar.  
Tema 52. Persones obligades a sotmetre's a la prova de detecció. Infracció a la Llei de Seguretat Viària, que comporta l'obligació de la prova.  
Psicologia  
Tema 53. El comandament. Concepte. Funcions. L'exercici del comandament.  
Tema 54. Estils de comandament. Metodologies de comandament. L'eficàcia del comandament.  
Tema 55. La presa de decisions. Tipologies. El procés de presa de decisions. Factors que influïxen en la presa de decisions. Decisions en grup. Poder i autoritat.  
Tema 56. Tècniques de direcció. El factor temps. Selecció de tasques. Utilització de mitjans. Principis de disciplina efectiva. Conflictes.  
  
Tema 57. Relació cap-subordinat. Les necessitats de l'individu. Teories de la motivació centrades en el procés. Les conseqüències i objectius de la motivació.  
Tema 58. Concepte i procés de la comunicació. Elements de la comunicació. La comunicació no verbal. Xarxes de comunicació. Fluxos de comunicació. Problemes i barreres de la comunicació. El rumor.  
  
Tema 59. La comunicació amb superiors. Maneig de situacions difícils. Comunicació amb subordinats.  
Tema 60. Grups socials. Les masses. Minories ètniques i culturals. Models explicatius de la delinqüència.  
  
  
  
ANNEX VI  
  
Barem per a la valoració dels mèrits promoció interna i torn lliure:  
  
1.Titulació acadèmica i cursos de formació i perfeccionament. Fins a un màxim de 16,20 punts.  
1.1.Titulació acadèmica: fins a un màxim de 7,20 punts. Es valoraran les titulacions acadèmiques acreditades pels concursants que siguen iguals o superiors a les que se'ls va exigir per a accedir a l'escala i categoria a què pertanguen. No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior:  
Doctor en Dret, Psicologia, Criminologia, Pedagogia, Sociologia i Ciències Polítiques: 4 punts.  
En altres matèries: 3 punts.  
Llicenciat o grau en Dret, Psicologia, Criminologia, Pedagogia, Sociologia: 2,50 punts.  
En una altra matèria o equivalent: 2 punts.  
Diplomat en Educació Social, Gestió i Administració Pública, Treball Social o Criminologia o tindre superat i degudament acreditat el primer cicle en Dret, Psicologia, Pedagogia, Sociologia o Ciències polítiques: 1,50 punts.  
En una altra matèria o equivalent. 1 punt.  
Els màsters impartits per la universitat es valoraran a raó de 0,03 punts per mes complet.  
1.2. Cursos organitzats per l'IVASPE o organismes anàlegs. Fins a un màxim de 6,00 punts. Per la realització de cursos organitzats per la direcció general competent per raó de la matèria policial, a través de l'IVASPE o homologats per este s'ajustarà al següent barem. S'inclouran aquells cursos reconeguts per la direcció general com a homologats a l'efecte de baremació.  
  
  
Nombre d'hores Assistència Aprofitament  
De 20 a 50 0,20 punts 0,40 punts  
De 51 a 100 0,40 punts 0,80 puntos  
De101 a 150 0,60 punts 1,20 punts  
De 151 a 200 0,80 punts 1,60 punts  
De 201 a 250 1,00 punts 2,00 punts  
Més de 250 1,20 punts 2,40 punts  
  
  
  
Quan es tracte de cursos de duració inferior a la mínima avantdita, la puntuació d'estos es determinarà per la suma del còmput d'hores i/o assistència a estos, que haurà de realitzar el tribunal qualificador. En el cas d'haver impartit hores com a professor/a en els cursos, es puntuaran amb el barem corresponent al certificat d'aprofitament i sense superar per este concepte el màxim de 3 punts.  
Els cursos organitzats i impartits per l'IVASPE, realitzats amb anterioritat a la data d'entrada en vigor de la Resolució de la Direcció General d'Interior de 24 de març de 1995, sobre cursos de formació impartits per l'IVASP (10.04.1995), així com els realitzats pel Ministeri de l'Interior o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes, ambdós expressament reconegudes per l'IVASPE, es valoraran en tot cas amb la puntuació corresponent al diploma d'assistència.  
Els cursos bàsics de formació inicial i els cursos d'ascens o capacitació no seran objecte de puntuació, els cursos de dispensa en un grau del requisit de titulació, com a cursos amb diploma d'assistència. No seran puntuables si ja es van tindre en compte a l'efecte de titulació acadèmica per a promoció interna.  
1.3. Coneixement del valencià. Fins a un màxim de 3 punts. Acreditat per mitjà de certificat oficial de la Junta Qualificadora de Coneixements de Valencià. La valoració del coneixement del valencià s'efectuarà puntuant exclusivament el nivell més alt obtingut.  
- Certificat de grau mitjà: 2,00 punts  
- Certificat de grau superior: 3,00 punts  
2. Antiguitat i grau personal. Fins a un màxim de 12,60 punts.  
2.1. Antiguitat. Fins a un màxim de 10,60 punts.  
- Per cada mes complet de servicis en actiu en la mateixa escala i categoria de la policia local o superior: 0,055 punts.  
- Per cada mes complet de servicis en actiu en cada una de les categories inferiors de la policia local: 0,045 punts.  
- Per cada mes complet de servicis en actiu prestat en altres forces i cossos de seguretat: 0,035 punts.  
- Per cada mes complet de servicis en actiu prestat en qualsevol administració pública no valorats en els anteriors paràgrafs: 0,025 punts.  
  
A estos efectes també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en Administració Pública.  
2.1. Grau personal. Fins a un màxim de 2 punts.  
Per la possessió d'un determinat grau personal consolidat:  
a) Grau consolidat inferior al del lloc sol·licitat: 1 punt.  
b) Grau consolidat igual o superior al del lloc sol·licitat: 2 punts.  
Per a la determinació del grau personal caldrà ajustar-se al que disposa la normativa sobre funció pública dictada per la Comunitat Valenciana.  
3. Mèrits específics. Fins a un màxim de 7,20 punts.  
3.1. Idiomes no nacionals: fins a un màxim de 2 punts. Coneixement d'un o més idiomes acreditats documentalment, per mitjà de certificació expedida per facultat o escola oficial reconeguda: 1 punt per cada cicle acabat.  
La superació dels distints cursos complets que conformen els estudis oficials de distintes facultats o escoles oficials es valorarà a raó de 0,20 punts per curs complet.  
Acreditació de l'Escola Oficial d'Idiomes del coneixement d'idiomes oficials de qualsevol país de la Unió Europea: 0,2 punts per curs o el seu equivalent si tracta de cicles fins a un màxim d'1 punt. A estos efectes es puntuarà el nivell més alt acreditat.  
3.2. Altres mèrits. Fins a un màxim de 3,20 punts. Es valoraran lliurement apreciats pel tribunal qualificador els coneixements en administració i gestió de recursos humans i informàtica, títols de Socorrista Aquàtic, Primers Auxilis, Curs de Submarinisme, Arts Marcials, Defensa Personal, felicitacions no justificades en expedients expressos, així com qualsevol activitat formativa que es presente en el concurs i altres degudament acreditats i no valorats en els anteriors apartats, tots ells fins a un màxim de 0,15 punts per mèrit acreditat.  
  
La intervenció com a ponent en conferències i seminaris relacionats amb l'activitat policial i reconeguda per l'IVASPE es valorarà fins a un màxim de 0,12 punts.  
Les publicacions relacionades amb l'activitat policial es valoraran fins a un màxim de 0,18 punts, per cada una d'elles.  
3.3. Premis, distincions i condecoracions. Fins a un màxim de 2 punts.  
- Per estar en possessió de la Placa Col·lectiva al Mèrit Policial de la Generalitat Valenciana, 0,30 punts.  
- Per estar en possessió de la Placa Individual al Mèrit Policial de la Generalitat Valenciana, 1 punt.  
- Per estar en possessió de la Medalla al Mèrit Policial de la Generalitat Valenciana, 0,60 punts.  
- Per ser objecte de felicitació o menció individual pel director general de la conselleria competent en matèria de policia local, 0,60 punts per cada un d'elles.  
- Per ser objecte de felicitació o menció col·lectiva pel director general de la conselleria competent en matèria de policia local, 0,10 punts per cada una d'elles.  
- Per condecoracions concedides, previ expedient respecte d'això, per altres administracions públiques com a reconeixement a la lloable, extraordinària i meritòria actuació policial a títol individual, 1 punt per cada un d'ells. Si la condecoració és concedida a títol col·lectiu la puntuació serà de 0,10 punts per a cada un d'ells.  
- Per premis, distincions, felicitacions o mencions concedides, previ expedient respecte d'això, per altres administracions públiques com a reconeixement a la lloable, extraordinària i meritòria actuació policial a títol individual, 0,30 punts per cada un d'ells.  
4. Límits de puntuació.  
La puntuació màxima possible a obtindre per tots els apartats d'este barem serà, en conseqüència, de 36 punts.  
5. Legislació aplicable.  
De forma supletòria s'aplicarà el que preveu el Reial Decret 364/1996, de 10 de març, pel qual s'aprova el Reglament general d'ingrés del personal al servici de l'Administració General de l'Estat i provisió de llocs de treball i promoció professional dels funcionaris civils de l'Administració General de l'Estat, d'aplicació supletòria en l'Administració local; Decret 117/1991, de 26 de juny, del Consell de la Generalitat Valenciana, pel qual s'aprova el barem general d'aplicació als concursos de mèrits per a la provisió de llocs de treball; i la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies locals de la Comunitat Valenciana.  
  
El que es fa públic per a coneixement general.  
  
Algemesí, 16 d'abril de 2015.- L'alcalde president: Vicent Ramon Garcia Mont.